Uznesenie Ústavného súdu SR sp. zn. PLs. ÚS 27/2018 z 14. 11. 2018
Uznesenie Ústavného súdu SR z 14. novembra 2018, sp. zn. PLs. ÚS 27/2018, ECLI:SK:USSR:2018:PLs.US.27.2018.1
Súd: Ústavný súd Slovenskej republiky
Spisová značka: PLs. ÚS 27/2018
ECLI: ECLI:SK:USSR:2018:PLs.US.27.2018.1
Dátum vydania: 14. 11. 2018
Forma: Uznesenie
Oblasť práva: Ústavné právo
Text rozhodnutia
SLOVENSKÁ REPUBLIKA
UZNESENIE Ústavného súdu Slovenskej republiky PLs. ÚS 27/2018-7 Ústavný súd Slovenskej republiky na neverejnom zasadnutí pléna 14. novembra 2018 o sťažnosti
,
(sp. zn. Rvp 2062/2018), a o sťažnosti
,
(sp. zn. Rvp 2061/2018), oboch zastúpených , v mene ktorej koná konateľ a advokát
,
vo veci namietaného porušenia ich základného práva na prerokovanie veci bez zbytočných prieťahov zaručeného v čl. 48 ods. 2 Ústavy Slovenskej republiky a v čl. 38 ods. 2 Listiny základných práv a slobôd a práva na prejednanie ich záležitosti v primeranej lehote zaručeného v čl. 6 ods. 1 Dohovoru o ochrane ľudských práv a základných slobôd postupom Okresného súdu Komárno v konaní vedenom pod sp. zn. 8 C 86/2009 takto rozhodol: Veci vedené na Ústavnom súde Slovenskej republiky pod sp. zn. Rvp 2061/2018 a sp. zn. Rvp 2062/2018 s p á j a na spoločné konanie, ktoré bude ďalej vedené pod sp. zn. Rvp 2061/2018. Odôvodnenie: I. 1. Ústavnému súdu Slovenskej republiky (ďalej len „ústavný súd“) bola 19. októbra 2018 doručená sťažnosť
,
(ďalej len „sťažovateľ“), ktorou
namieta porušenie svojho základného práva na prerokovanie veci bez zbytočných prieťahov podľa čl. 48 ods. 2 Ústavy Slovenskej republiky (ďalej len „ústava“) a podľa čl. 38 ods. 2 Listiny základných práv a slobôd (ďalej len „listina“), ako aj práva na prejednanie svojej záležitosti v primeranej lehote podľa čl. 6 ods. 1 Dohovoru o ochrane ľudských práv a základných slobôd (ďalej len „dohovor“) postupom Okresného súdu Komárno (ďalej len „okresný súd“) v konaní vedenom pod sp. zn. 8 C 86/2009. Označená vec vedená ústavným súdom pod sp. zn. Rvp 2061/2018 bola pridelená sudcovi spravodajcovi Milanovi Ľalíkovi, ktorý je podľa Rozvrhu práce Ústavného súdu Slovenskej republiky na obdobie od 1. marca 2018 do 28. februára 2019, schváleného plénom ústavného súdu 14. februára 2018 (ďalej len „rozvrh práce“), členom prvého senátu ústavného súdu. 2. V ten istý deň, t. j. 19. októbra 2018 bola ústavnému súdu doručená sťažnosť ,
(ďalej spoločne so sťažovateľom len „sťažovatelia“), ktorou namieta
porušenie svojho základného práva na prerokovanie veci bez zbytočných prieťahov podľa čl. 48 ods. 2 ústavy a čl. 38 ods. 2 listiny a práva na prejednanie záležitosti v primeranej lehote podľa čl. 6 ods. 1 dohovoru postupom okresného súdu v totožnom konaní vedenom pod sp. zn. 8 C 86/2009. Označená vec vedená ústavným súdom pod sp. zn. Rvp 2062/2018 bola pridelená sudkyni spravodajkyni Jane Baricovej, ktorá je podľa rozvrhu práce členkou tretieho senátu ústavného súdu. II. 3. Podľa čl. 124 ústavy je ústavný súd nezávislým orgánom ochrany ústavnosti. Podľa čl. 127 ods. 1 ústavy ústavný súd rozhoduje o sťažnostiach fyzických osôb a právnických osôb, ak namietajú porušenie svojich základných práv alebo slobôd, alebo ľudských práv a základných slobôd vyplývajúcich z medzinárodnej zmluvy, ktorú Slovenská republika ratifikovala a bola vyhlásená spôsobom ustanoveným zákonom, ak o ochrane týchto práv a slobôd nerozhoduje iný súd. Podľa čl. 140 ústavy podrobnosti o organizácii ústavného súdu, o spôsobe konania pred ním a o postavení jeho sudcov ustanoví zákon.

4. Podľa § 31a zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov (ďalej len „zákon o ústavnom súde“) ak tento zákon neustanovuje inak a povaha veci to nevylučuje, použijú sa na konanie pred ústavným súdom primerane ustanovenia Civilného sporového poriadku (ďalej len „CSP“) alebo Trestného poriadku. 5. Podľa § 166 ods. 1 prvej vety CSP v záujme hospodárnosti konania súd spojí na spoločné konanie také konania, ktoré sa pred ním začali a skutkovo spolu súvisia alebo sa týkajú tých istých strán. 6. Zákon o ústavnom súde nemá osobitné ustanovenie o spojení vecí, avšak v súlade s citovaným § 31a zákona o ústavnom súde možno v konaní o sťažnosti podľa čl. 127 ústavy použiť na prípadné spojenie vecí primerane § 166 ods. 1 CSP. 7. Podľa čl. II ods. 10 rozvrhu práce v záujme hospodárnosti konania môže plénum ústavného súdu rozhodnúť o spojení vecí, ktoré boli pridelené členom rôznych senátov ako sudcom spravodajcom, na spoločné konanie, ak tieto veci spolu skutkovo súvisia alebo sa týkajú tých istých účastníkov. Návrh na rozhodnutie o spojení môže plénu ústavného súdu podať sudca spravodajca vo veci, ktorej spojenie s inou vecou sa navrhuje, alebo predsedníčka ústavného súdu. Ak vzhľadom na okolnosti hodné osobitného zreteľa nerozhodne plénum inak, je na spoločné konanie o spojených veciach príslušný ten senát ústavného súdu, ktorého členom je sudca spravodajca v tej zo spájaných vecí, v ktorej začalo konanie na ústavnom súde skôr (§ 18 ods. 2 zákona o ústavnom súde). 8. Zo sťažností vedených ústavným súdom pod sp. zn. Rvp 2061/2018 a sp. zn. Rvp 2062/2018 vyplýva, že obe sťažnosti sa týkajú sťažovateľov vystupujúcich v namietanom konaní na tej istej strane, v procesnom postavení žalobcov. Okrem toho zo sťažností vyplýva, že porušovateľom je totožný okresný súd a namietaným je v oboch prípadoch jeho postup v konaní vedenom pod sp. zn. 8 C 86/2009. Sťažovatelia vo vzťahu

k tomuto konaniu namietajú porušenie tých istých práv (prieťahy v konaní), a totožný je aj ich právny zástupca, ktorý koncipoval obe sťažnosti takmer identicky. 9. Vychádzajúc z uvedených skutočností, ústavný súd v záujme hospodárnosti konania podľa § 31a zákona o ústavnom súde v spojení s § 166 ods. 1 CSP rozhodol, že veci ním vedené pod sp. zn. Rvp 2061/2018 a sp. zn. Rvp 2062/2018 spája na spoločné konanie, ktoré bude ďalej vedené pod sp. zn. Rvp 2061/2018. P o u č e n i e : Proti tomuto rozhodnutiu nemožno podať opravný prostriedok. V Košiciach 14. novembra 2018

Zdroj: KAUZIS.SK – https://www.kauzis.sk/judikatura/r/ECLI:SK:USSR:2018:PLs.US.27.2018.1 (dáta aktuálne k 11. 11. 2026). Záväzné je znenie zverejnené súdom.




